Adv. Barry Roux het in die Pretoriase landdroshof gesê hulle voer aan dat dit nie moord was nie. Hy sê hulle stem glad nie saam nie, en wil nie eers die toegewing maak dat dit moord was nie. Hy sê die staat kan nie bewys dat Oscar geweet het dat Reeva aan die ander kant van die geslote badkamerdeur was nie.
Roux sê daar is baie gevalle waar mans hul vrouens of kinders geskiet het nadat hulle as inbrekers aangesien is. Hy het gesê hy sal ook bewyse bring dat daar rooftogte en diefstal in veiligheidskomplekse plaasvind.
Met die nuus dat die FBI die Maleisiese owerhede nou bystaan om die moontlikheid van terreur in die verdwyning van ‘n Maleisiese straler naby Viëtnam te ondersoek, het bespiegelings reeds ontstaan wie agter so ‘n ramp sou sit.
Die moontlikheid dat ‘n Maleisiese minderheidsgroep agter ‘n aanval kan sit, kan ook nie heeltemal uitgesluit word nie. Maleisië het verskeie etniese minderhede, maar in die jongste verlede was die meeste probleme in die verre ooste van die land, op die eiland Borneo, waar die inwoners van eilande vir verskeie lande in die omgewing probleme oplewer. Brittanje het juis verlede jaar sy burgers gemaan teen onnodige reise na die omgewing na ‘n Taiwanese paartjie aangeval is.
Dit is ook moontlik dat die aanval met die wêreld se grootste huidige brandpunt, die Oekraïne, verband hou. Op die Krim-skiereiland wat op die oomblik sentraal staan, is ‘n etniese minderheid, bekend as die Krim-Tatare.
Hoewel die Maleisiese vliegramp – indien dit bevestig sou word – die grootste lugramp in Maleisië se geskiedenis sal wees, is dit nie naastenby die grootste vliegramp ooit nie.
In hierdie Allegaartjie gesels ons verder met die reisskrywer Gerrit Rautenbach, ons skop af met ŉ nuwe reeks wat fokus op die Nuwe Hart Stigting en Gretha Wiid vertel ons meer van die Worthy Women konferensie, wat om die draai is.